ชมพูนุช ปิยธรรมชัย

**ชมพูนุช ปิยธรรมชัย** (เกิด 3 ตุลาคม พ.ศ. 2526) ชื่อเล่น **เจี๊ยบ** เป็นนักแสดงและพิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ 

## ประวัติ
**ชมพูนุช ปิยธรรมชัย** (ชื่อเล่น เจี๊ยบ) เกิดวันที่ 3 ตุลาคม พ.ศ. 2526 ที่กรุงเทพมหานคร เป็นลูกคนกลางในพี่น้อง 3 คน สำเร็จการศึกษาระดับชั้นอนุบาลจากโรงเรียนมีนบุรีศึกษา สำเร็จการศึกษาระดับชั้นประถมศึกษาจากโรงเรียนทรงวิทย์ศึกษา สำเร็จการศึกษาระดับชั้นมัธยมศึกษาปีที่ 1–4 จากโรงเรียนสตรีเศรษฐบุตรบำเพ็ญ สำเร็จการศึกษาระดับชั้นมัธยมศึกษาปีที่ 5 จากโรงเรียนทรงวิทย์ศึกษา สำเร็จการศึกษาระดับชั้นมัธยมศึกษาปีที่ 6 จากโรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ กรรณิการ์ วนะเกียรติกุล, ชลธิชา นวมสุคนธ์) และสำเร็จการศึกษาระดับปริญญาโทจากคณะนิเทศศาสตร์ สาขานิเทศธุรกิจ มหาวิทยาลัยธุรกิจบัณฑิตย์ ด้วยเกรดเฉลี่ย 3.39 เมื่อวันที่ 26 พฤศจิกายน พ.ศ. 2553

เข้าสู่วงการบันเทิงตั้งแต่อายุ 10 ขวบ โดยเริ่มเล่นละครเรื่อง ร่มฉัตร ต่อมาเป็น 1 ในหนุ่มสาวดัชชี่ ปี ค.ศ. 1997 รุ่นที่ 2 (รุ่นเดียวกับ อธิชาติ ชุมนานนท์) หลังจากนั้นมีผลงานละครมาโดยตลอดอย่างเช่น ตะวันทอแสง, มาหยารัศมี, ร่มฉัตร, พลังรัก, สาวน้อยร้อยมายา, กองร้อย 501, บ้านไร่เรือนตะวัน, ตั้งไข่ล้มพรหมไม่ลิขิต, รักเต็มร้อย, รักข้ามคลอง, กำนันหญิง, นะหน้าทอง, เบญจา..คีตา..ความรัก, อุ่นไอรัก, ลูกไม้หลากสี, มนต์รักลูกทุ่ง, เพลิงพายุ, สตรีที่โลกลืม เป็นต้น

ด้านชีวิตส่วนตัว เจี๊ยบ ชมพูนุช สมรสกับ ปูไข่ พงศ์สิรี บรรลือวงศ์ เมื่อวันที่ 9 พฤศจิกายน พ.ศ. 2567 หลังคบหาดูใจมากว่า 11 ปี

## ผลงาน
### ละครโทรทัศน์

### ละครสั้นและละครชุด
* ละครชุด ยมบาลเจ้าขา (2556 ช่อง 7) 
** ตอน คำขอของคนตาย
* ละครสั้น ฟ้ามีตา (รายการโทรทัศน์)
** ตอน ลูกหรีอทาส 2553 รับบท
** ตอน จิ๊กซอว์ผิดที่ตัว 2553 รับบท เมย์
** ตอน คนแผนสูง 2555 รับบท โม
** ตอน สะใภ้จนๆ มันช่างน่ารังเกียจ 2556 รับบท นิ่ม
** ตอน ซอมบี้ 2558 รับบท แอ๊ว
** ตอน สะใภ้ที่แสนดี 2559 รับบท พิมดาว
** ตอน เงินทองเป็นของบาดใจ 2559 รับบท แหวน
** ตอน แบบไหนเรียกว่าเกินไป 2560 รับบท เนย
** ตอน ปีชง ราหูอม 2561 รับบท หวาน
** ตอน ของเหม็น 2561 รับบท พี่ฝ้าย
** ตอน ขำไม่ออก 2561 รับบท ติ๊ก

### พิธีกร
* เที่ยงบันเทิง ช่อง 7
* เส้นทางบันเทิง ช่อง 7
* เที่ยงบันเทิงสด ช่อง 7

### มิวสิควีดีโอ
* เพลง น้ำตาหยาดข้างพระธาตุนาคูน​ ของ จินตหรา พูนลาภ
* เพลง ให้น้องเอาหยังไปสู้เขา ของ จินตหรา พูนลาภ 
* เพลง​ แผลใหม่ ของ​ จินตหรา พูนลาภ​ 

### เพลงประกอบละคร
* เพลง ดนตรีในหัวใจ (รวมศิลปินหญิง) - เพลงประกอบละคร เบญจา คีตา ความรัก
* เพลง เพื่อวันที่ดีกว่า (รวมศิลปินหญิง) - เพลงประกอบละคร เบญจา คีตา ความรัก
* เพลง เฮลโล โฮ  เฮะ (ร่วมกับ น้ำ รพีภัทร เอกพันธ์กุล) - เพลงประกอบละคร เบญจา คีตา ความรัก

### รางวัลที่ได้รับ
* รางวัลนักแสดงสมทบหญิงยอดเยี่ยม คมชัดลึก อวอร์ด ครั้งที่ 2 จากละครเรื่อง อุ่นไอรัก

## อ้างอิง
* เจี๊ยบ ชมพูนุช ปิยธรรมชัย - MSN บันเทิง  
* 

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงเด็กชาวไทย
หมวดหมู่:นักแสดงเด็กหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากโรงเรียนสตรีเศรษฐบุตรบำเพ็ญ